Ir-Regolament tal-Kummissjoni (KEE) Nru 3491/88
tad-9 ta' Novembru 1988
li jikkonċerna l-klassifikazzjoni ta' ċerti prodotti fin-nomenklatura maqgħuda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar it-tariffa u nomenklatura ta' l-istatistika u t-tariffa komuni doganali [1], kif l-aħħar emendat bir-Regolament (KEE) Nru 3174/88 [2], u b'mod partikolari Artikolu 9 miġjub fih,
Billi biex tkun assigurata l-applikazzjoni uniformi tan-nomenklatura maqgħuda l-annessa ma′ l-imsemmi Regolament, huwa meħtieġ li jkunu adottati miżuri li jikkonċernaw il-klassifikazzjoni tal-prodotti msemmija fl-Anness li jinsab ma′ dan ir-Regolament;
Billi r-Regolament (KEE) Nru 2658/87 iffissa r-regoli ġenerali għall-interpretazzjoni tan-nomenklatura maqgħuda u dawn ir-regoli japplikaw ukoll għal kull nomenklatura oħra li tkun kollha kemm hi jew parti minnha bbażata fuqha jew li żżid xi sottodiviżjonijiet addizzjonali magħha u li hija stabbilita b′dispożizzjonijiet speċifiċi tal-komunità bil-ħsieb li l-applikazzjoni ta' tariffa jew miżuri oħra marbuta ma′ kummerċ fi prodotti;
Billi, skond l-imsemmija regoli ġenerali, il-prodotti deskritti f'kolonna 1 tat-tabella l-annessa mar-Regolament preżenti jridu jkunu klassifikati taħt il-kodiċi NM xierqa muri fil-kolonna 2, bis-saħħa tar-raġunijiet imniżżla fil-kolonna 3;
Billi l-miżuri provduti f'dan ir-Regolament huma skond l-opinjoni tal-Kumitat tan-Nomenklatura,
ADOTTAT DAN IR-REGOLAMENT:
Artikolu 1
Il-prodotti deskritti fil-kolonna 1 tat-tabella annessa issa huma klassifikati fin-nomenklatura maqgħuda taħt il-kodiċi NM xieraq muri fil-kolonna 2 ta' l-imsemmija tabella.
Artikolu 2
Dan ir-regolament għandu jidħol fis-seħħ fil-21 jum mill-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-9 ta' Novembru 1988.